                                                 

  
Melléklet a 104 /2015 sz. Képv. test. határozathoz

EGYÜTTMŰKÖDÉSI MEGÁLLAPODÁS

amely létrejött egyrészről a Kiskőrös Város Önkormányzata, mint a Kiskőrösi Egészségfejlesztési Iroda (továbbiakban: EFI) fenntartója (székhely: 6200 Kiskőrös, Petőfi Sándor tér 1., adószám: 15724784-2-03, törzsszám:724782) képviseli: Domonyi László polgármester – (a továbbiakban: Önkormányzat)
másrészről Bács-Kiskun Megyei Területfejlesztési Nonprofit Kft. (6000 Kecskemét, Deák Ferenc tér 3, cégjegyzékszám: 03-09-116313 képviseli: Dr. Kecskés László ügyvezető) Konzorcium vezető, (továbbiakban Pályázó)

együttesen Együttműködő Felek között alulírott napon, az alábbiak szerint:

I. A Megállapodás célja:

Együttműködő felek kijelentik, hogy közös céljuk a Pályázó által a TÁMOP-6.1.5/14, „Egészséges Bács-Kiskunért” komplex emberi erőforrás fejlesztési program címmel benyújtott pályázat (továbbiakban: Pályázat) megvalósításában való szakmai együttműködés megvalósítása.
II. A Megállapodás tárgya 
II.1. Az együttműködés keretében felek kötelezettséget vállalnak az alábbiak megvalósítására:
· Közös terv készítése közösen szervezendő és/vagy végrehajtandó egészségfejlesztési rendezvényekről. 
A felek vállalják, hogy a jelen szerződés aláírását követően 10 munkanapon belül közösen készítenek egy cselekvési tervet, amely tartalmazza, hogy a szerződés időtartama alatt 

- az egészségfejlesztés mely területeit és célcsoportjait érintően,

- milyen gyakorisággal (határidők, időpontok megjelölésével),

- mely helyszíneken,

pontosan milyen tartalommal (a felek hozzájárulásának és felelősségének megjelölésével) fognak a felek közösen egészségfejlesztési rendezvényt szervezni és/vagy tartani, illetve egyéb közös egészségfejlesztési tevékenységet végezni.
· Szóróanyagok közös készítése, eljuttatása a célcsoport tagjaihoz.

A felek vállalják, hogy a két fél által készített, az egészségfejlesztés tárgykörben készített szóróanyagokat, információs kiadványokat összehangolják, az szóróanyagok terjesztésében a közösen vagy egyedileg megvalósított programokon együttműködnek

· Kölcsönös tájékoztatás a nem közös szervezésű, illetve lebonyolítású egészségfejlesztési célú rendezvényekről, tapasztalatokról

A felek vállalják, hogy legalább havonta egy alkalommal személyesen vagy írásban tájékoztatják egymást az adott hónapra nem közösen tervezett, valamint az előző hónapban nem közösen elvégzett egészségfejlesztési tevékenységeikről, rendezvényeikről (helyszín, időpont, időtartam, téma, módszer ismertetésével).

A felek vállalják, hogy havonta egy alkalommal tájékoztatják egymást az egészségfejlesztési tevékenységükkel kapcsolatos szakmai és szervezési információkról, tapasztalatokról, az elért eredményekről.
III. Kapcsolattartás

III.1. Az EFI részéről kapcsolattartásra jogosult: Kovács Nikoletta (telefon: 0670/3240473; e-mail.: nap7madar@gmail.com)
III.2. Pályázók részéről kapcsolattartásra jogosult: Dr. Jamrik Kiss Edit (telefon: 0630/3038425 ; e-mail: dr.jke.hu@gmail.com)
III.3. A Felek közötti kapcsolattartás szóban és írásban történhet, azonban a szóban megtett nyilatkozatok érvényességének feltétele, hogy a nyilatkozattevő nyilatkozatát a másik félhez haladéktalanul írásban is eljuttassa.

IV. Vegyes rendelkezések

Együttműködő felek kijelentik, hogy a megállapodásban foglalt tevékenységekért a felek egymás felé díjat nem számítanak fel.

Az Együttműködő felek fenti közös céljuk megvalósítása érdekében tevékenységüket összehangolják, a stratégiai tervezésben, monitorozásban együttműködnek és egymást a megállapodás tárgyával kapcsolatban folyamatosan tájékoztatják. 

Jelen 2015. november 30-ig tartó határozott időre szóló Megállapodás csak mindkét, a jelen megállapodást aláíró fél írásbeli megállapodásával módosítható, egészíthető ki vagy szüntethető meg. 

V. Záró rendelkezések
Jelen Megállapodásban nem szabályozott kérdések tekintetében a Polgári Törvénykönyvről szóló 2013. évi V. törvény rendelkezései az irányadóak.

Jelen három számozott oldalból álló Megállapodást, mely négy, egymással mindenben megegyező eredeti példányban készült, Együttműködő felek képviselői elolvasás és értelmezés után, mint akaratukkal mindenben megegyezőt jóváhagyólag aláírták.

Budapest, 2015. szeptember………..
              Domonyi László

               polgármester

  Dr. Kecskés László
Kiskőrös Város Önkormányzata                                                   Ügyvezető
                                       
  Bács-Kiskun Megyei Területfejlesztési   
                    Nonprofit  Kft.

